Publication: Magyar Közlöny
Issue: MK-2002-60 (Year: 2002, Number: 60)
Era: 1990-2004
Section: a 19/2002. (V. 8.) OM rendelethez
Paragraph Index: 165

2. Településrendezési követelmények 2.1. Az intézményt a helyi településrendezési tervek és a helyi építési szabályzat alapján kell telepíteni. Ezek készítése során figyelembe kell venni az alábbiakat: — ártérbe, belvizes, egészségre ártalmas szennyezett területre iskolát építeni nem lehet; — az épület magassági kitûzési adatait az árvízi és a belvízi kockázat szempontjából az illetékes vízügyi hatósággal véleményeztetni kell. 2.2. Az általános iskola közösen telepíthetõ más közoktatási intézménnyel, közkönyvtárral, uszodával, gyermekrendelõvel, konyha-étteremmel és a település szabályozási tervében meghatározott más hasonló rendeltetésû — az oktatást nem zavaró — intézménnyel, de az iskola közterület felõli megközelítését és a bejáratait el kell különíteni, továbbá az iskola a gyermekrendelõvel közvetlenül nem érintkezhet. Magas zajterhelésû és forgalmas útvonalhoz közeli területen — ha más helyszín nem lehetséges — csak a megfelelõ kültéri (növénysáv, zajvédõ fal) és belsõ téri (ablakszigetelés) zajvédelmi megoldások tervezése és megvalósítása esetén építhetõ iskola. Városokban a telepítés legyen tömegközlekedéssel jól megközelíthetõ. 2.3. Amennyiben a település közoktatási intézményei a Faluházban nyernek elhelyezést, ez esetben a helykijelölésnél olyan területet kell választani, ahol a település közösségi, mûvelõdési, sport- és szabadidõs tevékenységének helyigénye és helyiségigénye is kielégíthetõ. 2.4. A telek — nagysága: 25,0 m 2/fõ, illetve az építési övezetre elõírt legkisebb telekméret lehet (megengedhetõ eltérés: legfeljebb 10%). Mezõgazdasági gyakorlókert, elkülönített gazdasági udvar (teherszállítás céljára), vagy jelentõs (az egész települést, vagy több intézményt kiszolgáló) szabadtéri sportlétesítmények elhelyezésére és a külön jogszabályban elõírt gépjármû várakozóhelyek (parkoló-) céljára többletterüle tet kell biztosítani; a szelektív hulladékgyûjtés megvalósításának feltételeit megfelelõ tároló tervezésével biztosítani kell; — tagolása: játszó-, pihenõ-, sportterületet kell létesíteni a szükséges közlekedõ- és zöldfelületekkel; valamennyi terület kialakításánál a mozgássérültekre tekintettel kell lenni; a játszó-, pihenõterület nagysága legalább 3,0 m2/fõ legyen; a telken csak pedagógiai célzatú állattartás (gyakorlati ismeretek, biológiai, környezetvédelmi oktatás stb.) engedhetõ meg; — beépítésének mértéke: legfeljebb 25% legyen, és tegye lehetõvé, hogy az oktatóhelyiségek homlokzatfelülete a szomszédos telekhatártól legalább 10,0 m távolságra legyen, és a vele szemközti épülettömeggel alkotott légtérarány legalább 1:2 legyen; — beépítésének módja: az építhetõ, oktatást szolgáló szintek száma legfeljebb három (földszint + kettõ). Az építmény akadálymentes megközelítését és az építményben való mozgást, valamint veszélyhelyzet esetén a mentés feltételeit biztosítani kell, amelyekhez a tûzvédelmi szakhatóság elõzetes állásfoglalását ki kell kérni. A tantermeket és szociális helyiségeket úgy kell kialakítani, hogy mozgáskorlátozottak számára akadálymentesen használható legyen. A nevelési-oktatási helyiségek és az egyéb helyiségek belmagasságát az országos településrendezési és építési

Source: https://magyarkozlony.hu/hivatalos-lapok/65df3ddffea846c04451beb3542725e6bbc0f6de/dokumentumok/32a06c8a0c86c323f8d55c76cc172f62f3eeb5d0/letoltes